FACTOR.BG
 FACTOR.BG (Фактор България ЕООД) е  фирма, заминаваща се с дигитални печатни технологии – дистрибуция, обучения, консумативи и сервиз. Представител е за България на марките Epson, Hahnemuehle, EFI, Katana, Sawgrass, ChromaLuxe, Unisub, GeoKnight, DTG digital, Liteks, JM textiles, Tecco Paper, Coldenhove Paper, Beaver Paper. Офисът и уникалният за България демонстрационен център се намират в Асеновград.
Ние сме и единственият български инсталатор на системи за дигитална цветна проба, сертифициран от Fogra. 
Фотографията е фокус на много от марките, представяни от FACTOR.BG, но изборът ни да работим за развитието и не е просто комерсиален, а въпрос на лично отношение и светоусещане. 

Съвместно с различни фотографски общности и творци, FACTOR.BG активно участва в много от фотографските събития в България, спонсорира и съорганизира изложби и конкурси, като „Бургас около мен”, „Човекът, който ме вдъхновява” (съвместно с БНР), „Международен форум на сватбените фотографи и видеооператори”, „Месец на фотографията”, „Фотоваканция”, „Фото Форум Фест”...
В съответствие с пазарните изисквания отделяме внимание както на любителската, така и на професионалната фотография. Общото във всичките ни участия е, че се стремим да повишаваме стандартите по отношение на качеството на отпечатване и представяне на фотографските произведения, защото вярваме, че в България има фотография на високо ниво и тя заслужава такова представяне. 
ПЛОВДИВСКО ФОТОГРАФСКО СРЕДИЩЕ

През 1979 г. в Старинен Пловдив, на ул. “Ст. Матанов, № 36 се открива Къща на фотографията. Това е първата в страната творческа база за фотографски изложби и музейна фотографска сбирка. Тя се превръща в гореща точка на фотографския живот в Пловдив и страната и притегателно място за художествено-творчески изяви. Като такава съществува до 2000 г. след което преустановява дейност. 
Първата международна фотографска изложба под патронажа на Международната федерация за фотоизкуство става факт през 1980 г. Създава се Дружеството на фотодейците в Пловдив, което от 1983 г. е организатор на “Международната седмица на фотографията” с постоянно изложбено пространство Къщата на фотографията. Тази фотографска проява е първият фотографски фестивал в България, включващ ежегодно в програмата си десетина изложби, пленер с участие на фотографи предимно от страните на Източна Европа и теоретичен семинар.
С висок национален и международен престиж тази седмица съществува до 1989 г., когато прекъсва нейното провеждане. 
Фондация Фотографско средище се създава през 1992 г. с идеята да възстанови  традицията на фестивала и от 1993 г. той се възобновява под името „Международни фотографски срещи”. През 2002 г. фондацията е пререгистрирана като „Пловдивско фотографско средище”. Тя е съучредител на Европейския съюз на фотографските фестивали със седалище в гр. Лодз, Полша.
От 1993 г. ежегодно през м. октомври, в партньорство с Община Пловдив фондацията организира и провежда този с най-дълга история фотографски фестивал. 
Фотографско средище е организатор на изложби за международните фотографски фестивали в Хертен, Германия “Млада българска фотография” – 2001, Биенале на Балканската фотография, Солун 2002 г., Лил, Франция – 2003, Орхус, Дания – 2004 , Виена – 2012 г. и др.
